สวัสดีคับ ขอรบกวนถามคุณเพิ่มเติมนะคับ ตอนนี้ผมรู้สึกว่ามีก้อนที่คอ ไม่แน่ใจว่ามีมานานแค่ไหนแล้ว เป็นก้อนที่คอด้ายซ้าย แนวเดียวกันกับลูกกระเดือก อยูลึกลงไปใกล้ๆกับเส้นเอ็นของคอ พอเวลาคลำจะรู้สึกนิ่มๆ กลิ้งไปมาได้ ไม่เจ็บเวลากด รูปทรงกลมหรือวงรีเนี่ยแหละคับ อยากถามคุณว่ามันอาจจะเป็นก้อนอะไรได้บ้างคับ อันตรายมั้ย ไม่มีไข้ แต่เจ็บๆคอบ้างมาสองสามวันแล้ว ตอนนี้อาการเจ็บคอดีขึ้นคับ แต่ก้อนนั้นมันไม่ได้เล็กลงไป ขอรบกวนคุณอีกครั้งนะคับ
สวัสดีค่ะ ก้อนที่คออาจเกิดจาก-ต่อมน้ำเหลืองโตตามหลังการอักเสบหรือติดเชื้อบริเวณหู คอ จมูก-ก้อนจากต่อมไทรอยด์ มันอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปน-ก้อนจากชั้นไขมันใต้ผิวหนัง เป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ-สาเหตุอันตรายอื่นๆเช่นมะเร็งต่อมน้ำเหลือง มะเร็งไทรอยด์แนะนำสังเกตลักษณะก้อนว่ามีขนาดหรือรูปร่างเปลี่ยนแปลงไปอย่างรวดเร็วหรือไม่ ลักษณะก้อนที่อันตรายคือก้อนที่แข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย หากมีอาการเหล่านี้ควรรีบไปพบแพทย์เพื่อตรวจเพิ่มเติมหากเป็นต่อมน้ำเหลืองโตตามหลังการอักเสบมักค่อยๆยุบไปได้เองภายใน 1-2 สัปดาห์ หรือหลังการติดเชื้อหายสนิทการดูแลตัวเองเบื้องต้น ไม่ไปคลำบริเวณที่ก้อนบ่อยๆ ไม่เอายาอะไรไปทาเอง และสังเกตอาการดังกล่าวไป